# **DECIZIA ETAPEI DE ÎNCADRARE**

## Nr.162 din 03.10.2017

Ca urmare a solicitării de emitere a acordului de mediu adresate de **COMUNA ȘIMIAN**, cu sediul în sat Șimian, comuna Șimian, judetul Mehedinţi, înregistrat cu nr.9970 din 21.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.08.2017, că proiectul ”Extindere sistem de alimentare cu apă în comuna Șimian, județul Mehedinți, faza SF”, propus a fi amplasat în localitățile Poroina și Șimian, comuna Șimian, județul Mehedinți, **nu se supune evaluării impactului asupra mediului şi nu se supune evaluării adecvate**.

**Justificarea prezentei decizii**:

***I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

1. **proiectul se încadrează în prevederile Hotărârii Guvernului nr. 445/2009**, anexa nr.2, la punctul 10, litera b): proiecte de dezvoltare urbană*;*
2. **mărimea proiectului**: este una medie și presupune extinderea rețelei existente în localitatea poroina, zona DN6 – Calea Craiovei și extinderea rețelei din localitatea Șimian , zona DN 56 – Calea Hinovei, și va avea o lungime totală de 5505 m.
3. **descrierea proiectului:**

Sursa de apă o reprezintă gospodăria de apă a sistemului de alimentare cu apă existent a localității Dedovița Veche, ce are următoarele caracteristici:

* Puț forat existent F1 cu H=60m, Dn = 225 mm, Nhd = 27m, Q = 2,7 l/s;
* Este aasigurată cerința de apă: Q zi max = 50,33 m3/zi, Q zi med = 42,69 m3/zi, Van = 15582 mc/an,
* Rețeaua de distribuție va fi compusă din conducte PEHD Dn=110 mm pe o lungime L=5235 m și Dn=40mm pe o lungime de L=270m, și se va racorda la rețeaua existentă a localității Poroina
* Evacuarea apelor uzate menajere de la gospodăriile individuale și instituțiile publice vor fi evacuate în bazine etanșe vidanjabile individuale.

*Caracteristicile principale ale construcțiilor din cadrul obiectivului propus:*

Lucrările prevăzute sunt amplasate în zona de est și de sud a localității Șimian cuprinzând două zone distincte:

- zona Calea Craiovei, situată pe DN 6 la ieșirea spre est din Șimian, zona aflată pe teritoriul localității Poroina;

- zona Calea Hinovei, situată pe DN 56 A, la ieșirea spre sud din Șimian, zona aflată pe teriotriul localității Șimian.

Rețeaua de distribuție se va racorda la rețeaua existentă a localității Poroina, punctul de racord fiind prevăzut într-un cămin cu vane nou proiectat.

1. Zona 1: rețeaua va urmări drumul local al satului Poroina până la intersecția cu DN6. Pe această zonă rețeaua se va amplasa pe trama stradală. Se va reface carosabilul după pozarea rețelei.

Pe zona drumului DN6 conducta se amplasează pe partea dreaptă , la limita proprietăților. Distanța față de acostament este variabilă cuprinsă în limitele de 1,15m-2,4m. Nu sunt afectate șanțurile și rigolele drumului național, iar pe zona podețelor tubulare se vor realiza sbtraversări ale acestora prin metoda forajului dirijat. Rețeaua va continua pe partea dreaptă până la podul peste pârâul Băran. Pe tronsonul de rețea pozat în lungul drumului național DN 6 s-au prevăzut un număr de cinci hidranți supraterani.

1. Zona 2 : rețeaua de pe calea Hinovei, se alimenteză din rețeua existentă pe DN 6, continuă pe drumul de exploatare până la DN 56 A în căminul de vane CV5. Pozarea conductei pe drumul național se va face pe partea dreaptă a acestuia. În zonă s-au prevăzut doi hidranți supraterani de incendiu Dn – 90mm.
2. **cumularea cu alte proiecte**: pentru situația actuală necesarul de apă este asigurat, dar pe măsură ce vor fi dezvoltate cele două zone vor fi necesare lucrări de mărire a capacității de înmagazinare din cadrul gospodăriei de apă din Dedovița Veche, precum și lucrări de extindere a rețelei de distribuție;

**e).utilizarea resurselor naturale**: necesarul de balast, piatra sparta si nisip de sorturi diferite se vor asigura de la agenții economici autorizați pentru activitatea de extracție a agregatelor minerale;

1. **organizarea de șantier:** estenecesară în vederea asigurării tehnologiei de execuție a investiției, atât pe terenul aferent investiției cât și pe spațiile ocupate temporar în afara acestuia. Autoritatea contractantă va pune la dispoziția executantului lucrărilor terenul necesar organizării de șantier și utilitățile aferente.
2. **deșeuri generate pe amplasament la implementarea proiectului**: în perioada de execuție a proiectului propus, deșeurile ce vor rezulta sunt cele specifice activității din domeniul construcțiilor. Deșeurile ce vor rezulta sunt
   * deșeuri menajere produse de personalul șantierului, cum ar fi: hârtie, plastic, sticle, resturi alimentare;
   * deșeuri tehnologice: materialele care vor rezulta din operațiile de excavare necesare pentru realizarea lucrărilor sunt asimilabile deșeurilor din construcții: pământ și pietre fără amestec de substanțe periculoase, asfalt, beton;
   * deșeuri rezultate din activitatea de întreținere a utilajelor: uleiuri uzate, anvelope uzate, baterii și acumulatori
3. **emisiile poluante, inclusiv zgomotul si alte surse de disconfort**:
   * *Emisii aer:* pe perioada execuției lucrărilor rezultă emisii de praf datorită mișcărilor de excavare, de manevrare a pământului și a produselor de balastieră. De asemenea se vor semnala emisii importante de poluanți specifici arderii combustibililor fosili atât în motoarele utilajelor de consrucții cât și a mijloacelor de transport utilizate.
   * *Emisii apă*: in perioada de execuție a lucrărilor proiectate vor rezulta următoarele tipuri de ape: ape pluviale convențional curate căzute pe carosabil care pot fi poluate cu eventuale scurgeri de hidrocarburi și ape uzate menajere rezultate de la grupurile sanitare ce vor fi amenajate în cadrul organizării de șantier.
   * *Emisii pe sol/subsol:* sursele potențiale de impact asupra solului pot proveni din depozitarea necontrolată a deșeurilor ce provin din realizarea lucrărilor proiectate.
   * *Zgomot*: în perioda de execuție, în zonele de activitate a utilajelor și în imediata apropiere a acestora, se pot atinge valori ridicate ale nivelului de zgomot. Se apreciază că în timpul execuției , nivelele mai ridicate de zgomot se vor înregistra local și temporar, numai în zona de activitate a utilajelor și în perioadele de lucru.
4. **risc de accident datorita tehnologiilor utilizate** – pentru desfășurarea activității pe amplasamentul propus nu este necesară utilizarea sau stocarea de substanțe toxice sau periculoase;
5. **utilizarea existentă a terenului**: terenul pe care urmează să execute lucrările de extindere, fac parte din suprafața administrată de primăria comunei Șimian și are folosința actuală și destinația de drumuri și rețele tehnico-edilitare. Rețelele prevăzute se regăsesc atât pe zona de intravilan a localităților Poroina și Șimian, cât și în zona de extravilan a comunei.
6. **relativa abundență a resurselor naturale din** **zona,** **calitatea și capacitatea regenerativă a acestora:** nu este cazul
7. **capacitatea de absorbtie a mediului**:

* zonele umede - nu este cazul
* zonele costiere - nu este cazul
* zonele montane și cele împădurite - nu este cazul
* parcurile și rezervațiile naturale – nu este cazul
* ariile clasificate sau zonele protejate prin legislația în vigoare: nu este cazul;

1. **zonele de protectie specială**: amplasamentul pe care urmează să se realizeze proiectul nu se află in interiorul niciunei arii naturale protejate conform punctului de vedere nr.649/21.08.2017 exprimat de biroul CFM din cadrul APM Mehedinți
2. **ariile in care standardele de calitate a mediului stabilite de legislatia in vigoare au fost deja depasite**: nu este cazul;
3. **peisajele cu semnificatie istorica, culturala si arheologica**: nu este cazul;
4. **extinderea impactului**: local, numai in zona de lucru, pe perioada de executie;
5. **natura transfrontieră a impactului**: prin localizarea sa proiectul nu produce impact de natură transfrontieră;
6. **mărimea si complexitatea impactului**: zona studiată este antropizată iar impactul asupra factorilor de mediu sol, aer, zgomot este direct de complexitate minimă;
7. **probabilitatea impactului**: impactul asupra populației este unul benefic și contribuie la dezvoltarea economică a localității;
8. **durata, frecvența și reversibilitatea impactului**: investiția de bază se va executa timp de câteva luni, cu refacerea amplasamentului pe toată lungimea rețelei de distribuție a apei potabile.
9. **observații din partea publicului pe timpul derulării procedurii:** nu s-au primit observații din partea publicului

***II. Motivele care au stat la baza luării deciziei etapei de încadrare în procedura de evaluare adecvată sunt următoarele:***

- Nu este cazul

**Condiţiile de realizare a proiectului**:

**a).**pentru factor de mediu **apa:**

- se vor respecta condițiile impuse prin Avizul de gospodărire a apelor nr.39 din 02.10.2017 emis de AN Apele Române – Administrația Bazinală de Apă Jiu – SGA Mehedinți;

- se vor respecta debitele impuse prin avizul de gospodărire a apelor;

- până la racordarea la rețeaua centralizată de canalizare și stația de epurare, în cazul instalațiilor interioare de alimentare cu apă în imobile, evacuarea apelor uzate se va face în bazine etanșe vidanjabile.

- in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;

- se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;

- se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

- organizarea de santier – acesta nu va fi amplasat in apropierea apelor de suprafata si va fi prevazuta cu WC –uri ecologice.

**b).** pentru factor de mediu **aer:**

- folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;

- transportul de materiale se va face pe trasee optime;

- sa se asigure masuri si dotari speciale pentru izolarea si protectia fonica a surselor generatoare de zgomot si vibratii;

- utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

**c)** pentru factor de mediu **sol:**

- se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deșeuri, până la ridicarea lor de către societatea de salubrizare autorizată;

- pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilajele tehnologice;

- terenul ce va fi ocupat cu organizarea de șantier va fi supus nivelării și așezării unui strat de balast în vederea ocupării cu utilaje și instalații necesare realizării proiectului;

- in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

- după terminarea execuției proiectului zona organizării de șantier se va aduce terenul la starea inițială prin îndepărtarea utilajelor de pe amplasament și a deșeurilor menajere și tehnologice.

**d) gestiunea deșeurilor de pe amplasament:**

- deșeurile menajere se vor colecta și se vor depozita temporar într-un loc special amenajat, în tomberoane cu capac și vor fi predate firmei care asigură serviciile de salubritate ale comunei;

- deșeurile de contrucție rezultate vor fi imediat încărcate și transportate la depozite special amenajate și autorizate în acest sens;

- deșeurile tehnologice rezultate din activitatea de întreținere a utilajelor se vor elimina prin intermediul firmelor autorizate din grija constructorului;

- antreprenorul are obligația să țină evidența lunară a producerii, stocării provizorii, tratării și transportului, reciclării și depozitării definitive a deșeurilor

**e).** se vor respecta traseele de transport stabilite;

**f).** după terminarea lucrărilor, constructorul va asigura curățenia spațiilor de desfășurare a activităților prin supravegherea dirigintelui de șantier. Activitatea de realizare a lucrărilor proiectate nu va implica lucrări de reconstrucție ecologică, ci doar reabilitare ecologică a anumitor suprafețe ocupate temporar;

**g).**titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;

**h).**lucrările de realizare a proiectului se vor derula numai pe timpul zilei, fără a crea disconfort populației din vecinătate, respectându-se programul de odihnă al acestora;

**i).**atât beneficiarul cât și proiectantul vor urmări îndeaproape executarea lucrărilor prevăzute in proiect;

***j). Titularul va notifica in scris Agenția pentru Protecția Mediului Mehedinți in următoarele cazuri:***

● in situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

● la finalizarea investiției pentru: verificarea realizării proiectului in conformitate cu cerintele legale și cu condițiile din prezentul act și intocmirii procesului verbal de constatare a respectării tuturor condițiilor impuse.

1. Revizuirea deciziei etapei de incadrare este obligatorie in următoarele condiții:

* daca apar elemente noi , necunoscute la data emiterii prezentului act;
* prevederile unor noi reglementari legale o impun

1. *Decizia etapei de incadrare își păstrează valabilitatea pe toată perioada punerii aplicare a proiectului.*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

Ing. Dragoș Nicolae TARNIȚĂ

Şef serviciu A.A.A.,

Biolog Lavinia MATEESCU

Întocmit,

Ing.Mihaela ILIE